Talaan ng mga kasapi ng One Direction

[thumbnail|right|One Direction sa Ika-54 na Gantimpalang Logie (*[:en:2012 Logie Awards|2012 Logie Awards*) sa Melbourne, Australya. Mula sa kaliwa: Niall Horan, Liam Payne, Harry Styles, dating kasaping si Zayn Malik, at Louis Tomlinson.]]

May apat na kasapi ang *pop* na bandang Ingles-Irlandes na One Direction: sina Niall Horan, Liam Payne, Harry Styles at Louis Tomlinson. Kasapi si Zayn Malik sa banda hanggang sa opisyal na inanunsiyo ang paglisan nito noong 25 Marso 2015. Sina Malik, Payne, Styles at Tomlinson ay nagmula sa Inglatera, samantalang tanging si Horan ang nagmula sa Irlanda.

## Mga kasalukuyang kasapi 
### Niall Horan 
thumbnail|right|Niall Horan
Si **Niall James Horan**, ipinanganak noong  ay mula sa Mullingar, County Westmeath, Irlanda. Sina Bobby Horan at Maura Gallagher ang kanyang mga magulang, Naghiwalay ang kanilang mga magulang noong siya’y limang taong gulang. Naging bahagi siya ng korong pang-eskuwela (*school choir*), na nagtatanghal kapag may pagkakataon tuwing Kapaskuhan.

Bago ang kanyang pagsali sa *The X Factor*, nakapaglibot at nakapagtanghal na siya sa kanyang bayan, kasama na ang pagiging suportang mang-aawit (*support act*) kay Lloyd Daniels sa Dublin. Tumutugtog na ng gitara si Horan mula pagkabata. Ipinahayag din ni Horan na isa siyang malaking tagahanga ng “*big swing*,” at tinitingala niyang mga paboritong mang-aawit sina Frank Sinatra, Dean Martin, at Michael Bublé. Tagahanga rin siya ng musikang *rock* at isa ring tagahanga ng The Eagles, Bon Jovi, at The Script. Sinusuportahan niya ang koponan sa Kampeonatong Liga ng Futbol (*Football Championship League*) na Derby County.

### Liam Payne 
thumbnail|left|Liam Payne
Si **Liam James Payne**, (39 Agosto 1993 - 16 Oktubre 2024) ay mula sa Wolverhampton, Kanlurang Midlands, Inglatera. mayroon siyang dalawang ate, sina Ruth at Nicola. Bilang mag-aaral, napakaaktibo ni Payne sa palakasan (*sports*) at patunay rito ang pagiging miyembro niya sa Kapisanang Pampalakasan ng Wolverhampton at Bilston (*Wolverhampton and Bilston Athletics Club*) at kanyang pagsasanay bilang mananakbo (*runner*). Si Payne ay naging biktima ng panloloko (*bullying*) sa kanyang paaralan noong hayskul at kumuha ng pagsasanay sa boksing sa edad na labindalawa. Naging estudyante siya ng teknolohiyang pangmusika (*music technology*) sa City of Wolverhampton College.

Minsan na ring nakapagtanghal si Payne sa harap ng 26,000 katao sa isang laban ng futbol ng pangkat na Wolverhampton Wanderers. Unang sumalang sa odisyon si Payne noong 2008 sa ikalimang serye ng *The X Factor* noong siya’y labing-apat na taong gulang. Sinabi rin niyang kumukuha siya ng inspirasyon mula sa miyembro ng Take That na si Gary Barlow kapag nagtatanghal noong 16 Oktubre si Payne ay Natagpuan Patay Matapos mahulog doon sa balcony na Hotel Room sa Argentina sa edad na 31. ay mula sa nayon ng Holmes Chapel, Cheshire, Inglatera. Dati siyang mag-aaral ng Holmes Chapel Comprehensive School, isang komprehensibong pampublikong paaaralan. at mayroon siyang ate, si Gemma. Matapos ang diborsiyo, sina Styles, ang kanyang ate, at kanyang ina, ay lumipat sa kabayanan ng Cheshire. Sa edad na labindalawa, bumalik siya sa Kapilya ng Holmes. Bago ang kanyang pagsali sa *The X Factor*, ang 16 na taong gulang pa noon na si Styles ay naglalaan ng oras upang magtrabaho sa Panaderya ng W. Mandeville sa Kapilya ng Holmes.

Si Styles ang punong mang-aawit (*lead singer*) ng bandang *White Eskimo* kasama noon ang mga kasaping sina Haydn Morris (punong gitarista), Nick Clough (bahista), at Will Sweeny (tambolista).

### Louis Tomlinson 
thumbnail|left|Louis Tomlinson
Si **Louis William Tomlinson**, ipinanganak na Louis Troy Austin noong , ay mula sa Doncaster, Timog Yorkshire, Inglatera.

Bilang mag-aaral sa Hall Cross, naging bahagi si Tomlinson sa ilang mga produksiyong musikal. Ang pagkakakuha niya sa pangunahing papel na si Danny Zuko sa produksiyong musikal ng Hall Cross na Grease ang nagbigay-lakas ng loob sa kanya upang sumali sa *The X Factor*. Tinitingala ni Tomlinson si Robbie Williams bilang kanyang pinakamalaking impluwensiya at idolo. Sa isang panayam sa magasing Now, sinabi niyang: “Gustung-gusto ko na noon pa si Robbie. Napakataklesa niya, madali siyang makaagapay sa anumang bagay. Hindi kapani-paniwala ang kanyang mga pagtatanghal.”

Noong Agosto 2013, pumirma si Tomlinson para sa Doncaster Rovers F.C. bilang di-permanenteng manlalaro, upang makalikom ng salapi para sa Bluebell Wood na institusyon sa kawanggawa.

## Dating kasapi 
### Zayn Malik 
thumbnail|right|Zayn Malik
Si **Zain Javadd “Zayn” Malik**, ipinanganak noong  ay mula sa Bradford, Kanlurang Yorkshire, Inglatera. Ang mga magulang niya’y sina Yaser na isang Ingles-Pakistani at Tricia Malik (noo’y Brannan) na nagmula sa lahing Irlandes-Ingles, at may isang ate, si Doniya, at dalawang nakababatang mga kapatid, sina Waliyha at Safaa. Lumaki siya sa East Bowling, Hindi siya naging angkop sa unang dalawang paaralan dahil sa kanyang magkahalong lahi. Isinaad ni Malik na nagsimula siyang ipagmalaki ang kanyang pisikal na kaanyuan matapos lumipat ng mga paaralan sa edad na labindalawa.

Sa kanyang pagsali sa *The X Factor*, nagsabi siya: “Naghahanap ako noon ng karanasan.” Itinuturing niya ang musikang urban bilang kanyang pangunahing impluwensiyang musikal; sa kanyang paglaki, siya’y nakikinig ng *R&B* at rap. Si Malik ay may bisyo ng paninigarilyo; noong huling bahagi ng 2011, nagpahayag siya ng pagnanais na huminto. Si Malik ay isang aktibong Muslim, at minsang nagtwit ng linyang *“La ila ha ill lalla ho muhammed door rasoolalah”*, na isang kilalang pagpapahayag ng pananampalataya ng mga Muslim, na nangangahulugang: “Walang ibang Diyos kundi si Allah at si Muhammad ay ang propeta ni Allah.” Pinupuna ng parehong Muslim at di-Muslim ang pakikitungo ni Malik sa Islam, kung saan inaakusahan siya ng mga di-Muslim na itinataguyod niya ang Islam sa mga batang tagahanga, samantalang nakatatanggap siya ng pagbatikos mula sa mga konserbatibong Muslim, dahil diumano’y hindi niya sineseryosong mabuti ang mga doktrina ng Islam. Noong Hulyo 2014, sa kalagitnaan ng hidwaang Israel-Gaza, nagtwit si Malik ng mensaheng "#FreePalestine" (Tagalog: "Palayain ang Palestina") sa kanyang 13 milyong tagasunod sa Twitter, na ayon sa ulat ay ikinagalit diumano ng mga tagahanga ng One Direction sa Israel.

Noong 18 Agosto 2013 ay itinakda (*engaged*) na si Malik sa kanyang kasintahan na isa sa mga miyembro ng grupong Ingles na Little Mix, si Perrie Edwards, at opisyal na nakumpirma ito ng publiko makalipas ang tatlong araw. Si Malik, kagaya ng mga kabanda niyang sina Harry at Louis, ay tagasuporta ng Manchester United. Sinusuportahan din niya ang pambansang koponang *cricket* ng Pakistan at minsang nagtwit nang matalo ang Pakistan sa *semi-finals* ng Cricket World Cup taong 2011.

Noong 19 Marso 2015, hindi na naipagpatuloy ni Malik ang nalalabing bahagi ng *On The Road Again Tour* at bumalik ito sa Inglatera. Ayon sa tagapagsalita ng banda, si Malik ay labis na napagod at minabuting bumalik ng UK upang makapagpahinga. Subalit makalipas ang anim na araw, opisyal na inanunsiyo ng banda na nilisan na ni Malik ang One Direction. Ayon sa kanya, nais niyang "mamuhay bilang isang pangkaraniwang 22-taong gulang na nakakapaglibang at may pribadong oras na malayo sa lente ng mga kamera."

## Mga Sanggunian 
*Maliban kung tuwirang tutukuyin, ang lahat ng mga sanggunian ay orihinal na nakasulat sa wikang Ingles. Isinalin ang mga bahagi ng pinagkunang pahinang web batay sa konsepto at pagkakaunawa ng mga sumulat ng artikulo.*

## Mga Kawing Panlabas 
* Opisyal na Sityo Web ng One Direction 
* 
* 
* One Direction  sa *Modest! Management*
*
*One Direction sa Instagram

Kategorya:Mga banda
Kategorya:Mga musiko
Kategorya:Mga musiko mula sa Inglatera
Kategorya:Mga musiko mula sa United Kingdom